Քրիստոնէական դաստիարակութիւնը մանուկներուն իրաւունքն է եւ այդ դաստիարակութիւնը կը մղէ զանոնք աստիճանաբար ճանչնալու Աստուծոյ ծրագիրը, ու վաւերացնելու հաւատքը՝ որ ընդունեցան սուրբ մկրտութեամբ - ըսաւ ապա Քահանայապետը մատնանշելով թէ «Մկրտութեան ծիսակատարութիւնը վերջ կը գնտէ Հայր մեր աղօթքով, որ Աստուծոյ զաւակներու աղօթքն է եւ որով մկրտութեամբ վերածնած մանուկները դրոշմի մէջ կ՛ընդունին Սուրբ Հոգւոյն պարգեւը ու կը մասնակցին սուրբ հաղորդութեան, սորվելով ի՞նչ ըսել է դիմել Աստուծոյ՝ զայն կոչելով «Հայր», ըսաւ Սրբազան Քահանայապետը ու նորոգեց հրաւէրը որ պարունակուած է «ուրախացէք եւ ցնծացէք» յորդորագիրին մէջ «թոյլ տուր որ քու մկրտութեանդ շնորհքը, պտղաբեր դառնայ սրբութեան ուղեւորութեան մը մէջ։ Թոյլ տուր որ ամէն ինչ բաց ըլլայ Աստուծոյ եւ ասոր համար ընտրէ Զինք, ու մշտապէս Աստուած ընտրէ»։ Յուսահատութեան մի մատնուիք, շարունակեց Սրբազան Պապը, որովհետեւ դուն ունիս Սուրբ Հոգիին ուժը, եւ սրբութիւնը ի վերջոյ Սուրբ Հոգւոյն պտուղն է քու կեանքիդ մէջ» հաստատեց Սրբազան Քահանայապետը ու հայցեց Աստուածամօր բարեխօսութիւնը՝ ապա զանազան լեզուներով ողջունեց հրապարակը համախմբուած հազարւոր ուխտաւորները, յատուկ ողջոյնի խօսք ուղղելով երիտասարդներուն, հիւանդներուն եւ նորապսակներուն մաղթելով որ Մարեմեան աղօթքը որ կը յատկանշէ Մայիս ամիսը, թիկունք կանգնի իւրաքանչիւրին, որպէսզի լաւապէս ապրի իր ներկայութիւնը ընտանիքի ու աշխատանքի վայրին մէջ, իր հետ տանելով «աշակերտներու» խանդավառութիւնը ու Քրիստոսի կեանքի ուրախութիւնը։